Tisztelt Rákosi Mátyás Pártelnök Elvtárs!

 Nagy lelkesedéssel fogadtam a felkérést, miszerint jellemezzem, értékeljem Madách Imre: Az ember tragédiája című művet a Nemzeti Színház előadásában maguknak, a Magyar Dolgozók Pártjának vezetőségének. Hozzáláttam a feladatom végrehajtásához. Tényfeltárásom remélem Elvtársaim tetszését megnyeri, és a továbbiakban is bizalmat szavaznak számommra hasonló megfigyelések elvégzésére.

 1955. január 7-én tekintettem meg a kijelölt művet, amely igaz elvont módon, de szemben áll a Kormányunk által képvislet értékrendszerrel. Már az első színben megjelenik a szabadságtudat és a kételkedés, az embereket buzdítja az ellenkezésre és arra, hogy tagadják meg a jól bevált rendszerünk alapelveit, cseréljék a tudásra közösségünk érdekeit. Bizonyítékképp egy idézetet jegyzeteltem ki maguknak, Elvtársak:

„S nem érzéd-e eszméid közt az űrt,

Mely minden létnek gátjául vala,

S teremtni kényszerültél általa?”

„Te őt dicséred, ő téged kitart,

Megmondja, végy ebből és félj amattól,

Óv és vezet, mint egy gyapjas állatot;

Hogy eszmélj, szükséged nem is lehet.”

Az ötödik színben a beszélő bíztat a nép önérvényesítésére a hatalom felett;

 „Szivem mindig szorúl, ha éhező nép

Itéletét látom nagyok felett.

Ha sárba hull a fényes, kárörömmel

Szemléli a pór, gúnnyal illeti,

Mint hogyha ön mocskát igazolná.”

Továbbá hasonló lázító, népuszító, lázadó szövegeket tömkelege szerepel a darabban mindvégig. A tömeg issza a színészek szavait, vastapsok szakítják félbe az előadást, az emberek fogékonyak az efféle szövegekre, és e szónoklatok, bújtatott vallomások értő fülekre találnak és ellenszegülésre buzdítanak.

 Semmiképp nem javaslom semmilyen rendezésben bemutatni, az előadásokat beszüntetni kérvényezem. A színészek és a rendező kihallgatását javasolom, a szövegkönyvet elkoboznám. De ugye színészeket nem szeretünk börtönben látni? Elvtársak, gyorsított eljárásban intézkedjenek, mert a nép ujjong, üdvrivalgással tekinti meg az előadásokat és kígyózó sorokban várják, hogy láthassák a káros ideológiai tendenciát terjesztő művet!

Budapest: Nemzeti Színház, 1955. január 7.